KIRJALLINEN KYSYMYS E-2274/02 esittäjä(t): Armando Cossutta (GUE/NGL) komissiolle. Hallinnolliset ja rahoitukselliset ongelmat hankkeessa LIFE99/NAT/IT/6254 (Treviso).



Virallinen lehti nro 028 E , 06/02/2003 s. 0214 - 0215



KIRJALLINEN KYSYMYS E-2274/02 esittäjä(t): Armando Cossutta (GUE/NGL) komissiolle (24. heinäkuuta 2002) Aihe: Hallinnolliset ja rahoitukselliset ongelmat hankkeessa LIFE99/NAT/IT/6254 (Treviso) Analysoidessa komission ja Sile-joen alueellisen luonnonpuiston hallinnosta vastaavan yhdistyksen hanketta LIFE99/NAT/IT/6254 (Integroitu lähestymistapa Silen kosteikkojen suojelemiseksi) ilmenee, että hankkeen hallinnossa on puutteita. Komissio ilmoittaa mainituissa kirjeissä seuraavaa: - taloudellisten resurssien saatavuutta koskeva kehys on melko epäselvä; - menoarviossa on virheitä; - hyödynsaajan rahoitusosuutta ei ole myönnetty ja komissiolle ei ole ilmoitettu asiasta; - määräaikoja ei ole noudatettu; - raportit ovat olleet jatkuvasti huonoin perustein myöhässä; - toisessa väliraportissa ei anneta riittävästi tai riittävän selkeästi tietoja suuresta osasta toimia. Lisäksi komission on ollut pakko kiistää La Tribuna di Treviso -lehdessä (24. maaliskuuta 2002) komission edustajien nimissä annetut tiedot, koska ne eivät vastanneet vierailun aikana annettuja ilmoituksia. 1. Katsooko komissio, että olisi tarpeen lähettää paikalle kiireisesti tekninen ja kirjanpidollinen tarkastusryhmä, jotka voivat varmistaa tähän hankkeeseen tarkoitettujen yhteisön varojen käytön? 2. Jos kirjanpitohäiriöitä todetaan, eikä komissio katso, että sen tulee pyytää toimivaltaisilta viranomaisilta varojen palautusta? Margot Wallströmin komission puolesta antama vastaus (20. syyskuuta 2002) Komissio toteaa LIFELuonto-hankkeen Swatch Integroitu lähestymistapa Sile-joen kosteikkojen suojeluun osalta toteuttaneensa jo 22. maaliskuuta 2002 tarkastuksen kohteessa. Tarkastuskäynnin jälkeen hankkeen tuensaajalle esitettiin kirjallisesti joukko kysymyksiä sekä pyyntö toimittaa uusi väliraportti. Tuensaaja lähetti uuden väliraportin 15. toukokuuta 2002 ja pyysi samalla hankkeen muuttamista ja laajentamista. Eräiden rahoitukseen liittyvien ja teknisten syiden vuoksi komissio antoi 11. kesäkuuta 2002 kielteisen vastauksen tähän pyyntöön. Lopullinen tekninen selvitys ja rahoitusselvitys on määrä esittää 31. joulukuuta 2002. LIFE-hankkeita koskevien hallinnollisten vakiomääräysten mukaan komissio ja Euroopan tilintarkastustuomioistuin voivat tehdä 21. joulukuuta 1977 annetun varainhoitoasetuksen(1) mukaisia tarkastuksia milloin tahansa. Nämä tarkastukset voidaan suorittaa rahoituskohteessa ja niihin voi sisältyä toteutettujen töiden sekä hankkeen tilien ja siihen liittyvien asiakirjojen tarkastuksia. Lisätarkastusten tarpeesta päätetään lopullisessa teknisessä selvityksessä ja rahoitusselvityksessä annettujen tietojen perusteella. Komissio korvaa ainoastaan sellaisista töistä aiheutuneet tukikelpoiset kustannukset, joista se on varmistanut, että työt on suoritettu hyväksytyn hanke-ehdotuksen mukaisesti. Jos toimet on toteutettu puutteellisesti, tuensaajan edellytetään palauttavan kaikki komissiolta jo saadut maksusuoritukset tai osan niistä. (1) Euroopan yhteisöjen yleiseen talousarvioon sovellettava varainhoitoasetus, annettu 21. joulukuuta 1977, EYVL L 356, 31.12.1977.